User talk:RAJ BAHDUR YADAV


 * आज़मगढ़ का भौगोलिक एवं ऐतिहासिक परिचय

आज़मगढ़ जिला उत्तर में २६-२७° उत्तरी अक्षांश से दक्षिण में २५-३७° उत्तरी अक्षांश, पूरब में ८३-५३° पूर्वी देशांतर से पश्चिम में ८२-४२° पूर्वी देशांतर के मध्य उत्तर प्रदेश में स्थित है । २०११ की जनगणना के अनुसार इस जिले की सम्पूर्ण जनसंख्या ४६११३९१३ है, इसमें महिला २३२८९०९ और पुरूष २२८५००४ हैं । इस जिले की जनसंख्या वृद्धि १७.११ % है और स्त्री-पुरूष अनुपात १०१९ है । आज़मगढ़ की पूर्वी सीमा पर गाजीपुर, मऊ, बलिया पश्चिमी सीमा फैजाबाद, सुल्तानपुर, जौनपुर उत्तर में गोरखपुर-देवरिया, अम्बेडकर नगर और दक्षिण का कुछ हिस्सा गाजीपुर, वाराणसी- जौनपुर से सटा हुआ है । उत्तर में घाघरा नदी ही इसकी सीमा है इसके अलावा इसकी कोई प्राकृतिक सीमा नहीं है । इस जिले में अनेक छोटी-बड़ी नदियाँ हैं-भैसही, उदंती, लोनी, बेसो, दोना, कुंवर, मंगई. गांगी आदि प्रमुख हैं । इस जिले में अनेक बड़े ताल भी हैं कोइलासा, रतोय, पिउवा पकड़ी हंसाडीह आदि प्रसिद्ध हैं । आजमगढ़ एक कृषि प्रधान जिला हैं । यहाँ उत्तर पश्चिम क्षेत्र में लगभग सभी फासलों की खेती होती है । जिसमें-धान, गेहूं, जौ, मक्का, अरहर, बाजरा, आलू, सकरकंद, गन्ना आदि प्रमुख हैं । यहाँ के लोगों का मुख्य व्यवसाय खेती है । छठियाव में चीनी मील है जो कई वर्षों से बंद पड़ी थी जिसे अब सरकार ने पुनः शुरू कर दिया है । यहाँ पर्याप्त रोजगार नहीं उपलब्ध होने की वजह से बहुसंख्यक वर्ग को महानगरों की ओर पलायन करना पड़ता है । ध्यान देने की बात है की सऊदी अरब जैसे देश में उत्तर प्रदेश से सबसे ज्यादा लोग निजामाबाद क्षेत्र से जाते हैं । आजमगढ़ मिट्टी के वर्तन और अदभूत कलाकृति के लिए भारत ही नहीं एशिया में प्रसिद्ध है । विश्व के छितिज पर जिस बनारसी साड़ी की चर्चा होती है वह इसी जनपद के निज़ामाबाद क्षेत्र में सबसे ज्याद मात्र में बनाती है। यहाँ के ज्यादातर कारीगर आर्थिक रूप से कमजोर हैं इस वजह से उनके पास इतना धन नहीं है की वे खुद बनारसी साड़ी बुनने का खर्चा वहन कर सके। अगर इतनी महँगी साड़ी किसी तरह बुन भी लेते हैं तो उसका उचित मूल्य चुकाने वाले ग्राहक नहीं मिलते। इस स्थिति में बड़े-बड़े सेठ शाहूकार ही साड़ी का मूल्य निर्धारित करते हैं। आज़मगढ़ के कुछ मुहल्ले ऐसे हैं जिसमें कताई-बुनाई के सहारे ही जीविका चलती है। आज़मगढ़ का ऐतिहासिक परिचय आज़मगढ़ पूर्वी उत्तर प्रदेश में स्थित है । उत्तर प्रदेश के १८ मंडलों में इसका प्रमुख स्थान है । इसका कोई प्रमाणिक इतिहास अब तक नहीं उपलब्ध है, जो कुछ हमें प्राप्त होता है वह पुराने साक्ष्यों के आधार पर ही । रीड के ‘सोटिललमेंट रिपोर्ट’ के अनुसार रेखांकित शिलालेखों एवं पट्टलेखों से प्राप्त होता है । निम्नलिखित तथ्यों के आधार पर आज़मगढ़ अतीत का परिचय मिलता है- 1 . गोबिंदचन्द्र के शासनकाल(१२०१) में देवगांव में निर्मित शिलालेख । 2 . हुमायूं के शासनकाल में निर्मित मस्जिद(१५३३) में फारसी भाषा में प्राप्त शिलालेख । 3 . आजमगढ़ में (१५५३ ई०) निर्मित संस्कृत शिलालेख । 4 . शिब्ली कॉलेज में उसके निर्माताओं का नाम । 5 . निज़ामाबाद में (१५६१ ई०) स्थित कब्र का शिलालेख । 6 . आईने अकबरी में उल्लेखित विवरण । 7 . मेहनगर का किला ।

आजमगढ़ के इतिहास की शुरुआत मेहनगर से होती है । आज का मेहनगर वर्षों पुराने मेहनगर के आगे कुछ नहीं है । आज आजमगढ़ के आगे मेहनगर महत्वहीन हो गया है । आजमगढ़ के निर्माण में मेहनगर की क्या भूमिका है इस बात की जानकारी बहुत ही कम लोगों को है । मेहनगर में स्थित किले के भग्नावशेष उसके वैभवशाली इतिहास की कहानी कहते हैं । आजकल दबंगों एवं प्रशासन की लापरवाही की वजह से अपनी ऐतहासिकता खोता जा रहा है । दबंग आस-पास की जमीनों पर कब्जा कर रहे हैं । इस अंधाधुंध दौड़ में किले को भी नहीं छोड़ा । सरकार के उपेक्षित रवैये की वजह से दबंग किले को छतिग्रस्त करने में कोई कसर नहीं छोड़ रहे हैं । किले के अधिकांश भाग पर नए घर बन गए हैं। आजमगढ़ की राजनीतिक एवं सांस्कृतिक विरासत ऐसा मज़ाक बना दिया गया ऐसा भारत में शायद ही कहीं देखने को मिले । आजमगढ़ ऋषियों एवं महाऋषियों की तपोभूमि रही है । दुर्वासा ऋषि की तपोस्थली घाघरा नदी पर स्थित थी जहाँ आज भी पूजा-पाठ होती है । इसी तरह काल भैरव भी आजमगढ़ के प्रमुख पूजनीय महात्माओं में एक हैं । मेहनगर जौनपुर के अतित्व में आने के बाद बना । एक सौ छः साल की रामराजी देवी बताती हैं कि मेहनगर के राजा पहले हिन्दू थे उन्होंने इस्लाम धर्म कबूल कर लिया और मुसलमान रानी से विवाह कर लिया । इस्लाम धर्म कबूल करने के बाद उनकी हिन्दू रानी राज महल छोड़कर चली गयी । जिस स्थान पर रानी रहने लगी वह बाद में रानी की सारे नाम से प्रसिध्द हो गया । अब एक तहसील है । रानी के महल का अस्तित्व पूरी तरह समाप्त हो गया है । राजा ने इस्लाम धर्म ग्रहण करने के बाद सभी राजाओं को भोज के लिए आमंत्रित किया । नजदीक के राजा जल्दी पहुँच गए और दूर के कुछ राजाओं ने विलम्भ कर दिया । राजा आने वाले सभी राजाओं को धोखे से गौ मांस खिलाना चाहते थे । इस बात की सूचना जब उनकी दूसरी मुस्लिम रानी को लगी तो वह विश्वास करके आये सभी राजाओं को इस धोखे से बचाने के लिए महल के मुख्य द्वार पर चढ़ गयी और राजाओं के झुण्ड को बताया कि 'राजा आप लोगों को गौ मांस खिलाकर आप का धर्म भ्रष्ट करना चाहते हैं अतः आप लोगों से निवेदन है कि आप लोग वापस चले जाईये ।' इतना बताने के बाद देखा की कुछ राजा अंदर महल में जा चुके हैं और कुछ राजा अविश्वास से बाहर खड़े हैं, सबको बचाने के लिए महल के मुख्य द्वार के ऊपरी हिस्से से छलांग लगा दिया । रानी की तुरंत मृत्यु हो गयी और भोज का कार्यक्रम स्थगित हो गया । आज भी महल के मुख्य द्वार के सामने मुस्लिम रानी लाहौरी का मंदिर है । मृत्यु स्थान पर हिन्दू स्त्रियां पूजा-पाठ करती हैं । उनका मानना है कि लाहौरी माता ने हमारे पूर्वजों के धर्म की रक्षा की इसलिए पूजनीय हैं । आज भी वहां के मंदिर को लाहौरी देवी के मंदिर के नाम से जाना जाता है । रानी के मरने के बाद सब राजा वापस चले गए । राजाओं के इस व्यहार से मेहनगर के राजा भड़क गए और उन्होंने हरिकोटा बाँध बनवा दिया ताकि पश्चिम के राजा डूब जायेगें इस बात की सूचना जब दिल्ली पहुँची । मेहनगर में 11 दिन युद्ध चला । इस युद्ध में राजा आज़म और अज़मत खान मारे गए । अज़मत खाँ ने अज़मतगढ़ और आज़म खाँ ने आज़मगढ़ को तमसा नदी पर बसाया । राजा के पूर्वजों के नाम पार कई मुहल्लों का नाम आज भी है । राजा हरिबंश के नाम पर आज भी हरिबंश मुहल्ला तमसा नदी पर स्थित है । महल के पास ही कुछ दूरी पर राजा का मकबरा हैं । इस मकबरे में छत्तीस दरवाजे हैं इसलिए इसे छत्तीस दुआरी नाम से जाना जाता हैं । पहले यही मकबरा राजा का न्याय विभाग था मरने के बाद राज को इसी न्यायलय में दफना दिया गया । इस मकबरे की नक्कासी बड़े ही सुन्दर ढंग से की गयी है । इसका हर एक दरवाजा एक समान है । किले के बगल में एक तालाब है । इसका निर्माण राजा ने रानी के लिए करवाया था । वर्तमान समय में इसे 'लखराव का पोखरा' के नाम से जाना जाता है । शुरूआती दौर में यह तालाब बावन बीघे में था, अवैध कब्ज़ा की वजह से अब सिमटकर 6 या 7 बीघे में ही रह गया है । इस तालाब की सबसे बड़ी खासियत यह है कि आजतक सूखा नहीं है । कई बार सरकारी स्तर पर मछलियाँ पकड़ने के लिए स्थानीय लोगों को ठेका दिया गया । काफी प्रयास करने पर भी तालाब सुखाने में सफल नहीं हुए । लोगों का मानना है कि इसका पानी पाताल से आता है इस वजह से नहीं सूखता है । अभी तक इसके पानी के एक मात्र स्रोत का पता लगाया गया है जो कि मंदिर सीढ़ियों के नीचे से आता है । यह पानी वास्तव में कहाँ से आता है अभी तक इसके विषय में जानकारी उपलब्ध नहीं है। राजा ने एक अजगर पाला था जो अपने माद से निकलकर इसी तालाब में पानी पीने जाता था। किसी को कुछ नुकशान नहीं पहुँचता था। राजा के मरने बाद लोग अजगर का ध्यान रखना भूल गए ऐसी स्थिति में लोगों को नुकशान पहुचने लगा। उसे मारने के लिए लकड़ी में कील ठोककर कपड़े में लपेटकर उसके सामने रखा गया उसे निगल लेने कारण उसकी मृत्यु हो गयी । मेहनगर तहसील बन जाने की वजह से इस तालाब के अलावा अन्य तालाबों का भी अस्तित्व खतरे में आ गया है । अवैध कब्जा तो हो ही रहा है साथ में बाजार का सारा गंदा पानी इन्हीं तालाबों में भर जाता है । सरकार एवम्‌ प्रशासन द्वारा न किले को बचाने की कोई कोशिश हो रही है न तालाबो को । पुरातत्व विभाग ने राजा के मकबरे पर ताला जरूर लगा दिया है पर इस ऐतिहासिक इमारत की कोई भी खोज खबर लेने वाला नहीं है । बिलरियागंज में स्थित महल का भग्नावशेष और कई ऐतिहासिक स्थल विद्यमान हैं । बिलरियागंज में स्थित महल के विषय में माना जाता है कि इसका निर्माण राजभारों ने करवाया था । इन राजभारों का सम्बन्ध तत्कालीन राज परिवारों से था । कालान्तर में राजभारों का वर्चश्व समाप्त हो गया। वहां के ‘भर’ जाति के लोग भी अपने आप को राजभर कहते हैं जबकि दोनों जातियां अलग-अलग हैं। वर्तमान समय में दोनों अपने को राजभर ही मानते हैं। उपलब्ध साक्ष्यों एवं मिस्टर रीड एवं कनिंघम के अनुसार यहाँ प्राचीन समय में भर, मुसहर, सिउरी और चेरों का राज था। वर्तमान चिरैयाकोट जो इस समय मऊ जिले में पड़ता है पहले वहां के राजा चेरू थे। इन्हीं चेरुओं के नाम पर इस जगह का नाम ‘चिरैयाकोट’ पड़ा। इसके अंतर्गत वर्तमान आजमगढ़ का कुछ क्षेत्र आता था । देवगांव परगाना का प्राचीन नाम दभांव था। यहाँ प्राप्त स्तंभलेख को हथियादाह की लाट कहा जाता है। प्राचीनकाल में यह क्षेत्र कोशल जनपद के अंतर्गत आता था । १८८८ ई ० में मधुबन से मिले ताम्र-पात्र से पता चलता है कि सम्राट हर्ष वर्धन के शासन के अधीन था “तथा तत्कालीन श्रावस्ती भुक्ति(सूबा) का ‘कुण्डधानी’ नामक आंचल था । इस तम्रशासन पत्र में सम्राट हर्ष वर्धन द्वारा छान्दोग्य ब्राह्मण ब्रह्मचारी भट्ट वातस्वामी तथा वाहवृच ब्रह्मचारी भट्ट  शिवदेव स्वामी को ‘सोम कुण्डिका’ नामक ग्राम दान में देने का निर्देश है ।’’ “पंडित राहुल सांकृत्यायन ने इस जिले का व्यापक सर्वेक्षण किया था । इसमें इस जिले के विभिन्न अंचलों से विष्णु, बुद्ध, शिव, पार्वती, वराह, भगवान, सप्तमातृक तथा सूर्य आदि देवताओं की प्राचीन प्रतिमाएं, पंचमाकार्ड सिक्के, बौद्ध बिहारों के सिक्के, तथा कुषाण एवं मौर्य कालीन ईटे आदि कुछ अवशेष मिले थे। संस्कृति समीपस्थ काशी, कौशल एवं मगध के सांस्कृतिक उत्थान-पतन के साथ तदरूप चलती रही है, यद्यपि इसकी कोई सुष्ठ विकास-श्रंखला नहीं मिलती । इस प्रकार प्राकमुस्लिम काल में अनुमानतः यह क्षेत्र क्रमशः कोशल (लगभग ५०० ई ० पूर्व तक), शिशुनाग (२२३ ई ० पूर्व तक), मौर्य (२२३- १६० ई ० पूर्व तक), शुंग (१६०-१०० ई ० पूर्व तक), कुषाण (७८-२०० ई ० तक), गुप्त (३००-५०० ई ० तक), मौखरी (५००-६०० ई ० तक), वर्धन (९००-१००० ई ० तक) तथा गहड़वाल (१०५०-११९१ ई ० तक) आदि राजवंशों के अधीन रहा होगा ।”  इस क्षेत्र पर तुगलक, शूरी, मुग़ल और शार्की वंश ने भी शासन किया। यह क्षेत्र मुग़ल शासक जहाँगीर के शासन काल में क्षेत्र स्वतन्त्र अस्तित्व में आया। जहाँगीर ने खुटवा के अभिमन्यु सिंह को उनकी वीरता से प्रसन्न होकर दान में दिया था । अभिमन्यु सिंह ने बाद में इस्लाम धर्म स्वीकार कर लिया। इस्लाम धर्म स्वीकार करने के बाद इनका नाम दौलत खां पड़ गया। वर्तमान दौलताबाद गाँव का नाम इन्हीं के नाम पर पड़ा हैं। इनकी कोई संतान नहीं थी इसलिए अपने भतीजे हरिबंश सिंह को सारी संपत्ति का उत्तराधिकारी नियुक्त कर दिया। हरिबंश सिंह को दौलत खां के साथ रहने के कारण सामाजिक बहिष्कार तो किया ही गया साथ ही इनकी धर्म पत्नी (श्रीमती ज्योति) दो बच्चों को लेकर अपने मायके में रहने लगी थी इनके यहाँ रहने के कारण उस क्षेत्र का नाम रानी का सराय पड़ गया। हरिबंश सिंह ने मेहनगर के किले का निर्माण किया। उनके पुत्र गंभीर सिंह और धरनाधीर सिंह ने कार्य भार सम्भाला। इसके बाद धरनाधीर सिंह के बड़े बेटे विक्रम सिंह ने जागीर संभाली। आपसी विवाद की वजह से अपने छोटे भाई रुद्रसिंह की हत्या करवा दी। रुद्रसिंह की पत्नी की फ़रियाद पर विक्रम सिंह को पकड़कर दिल्ली भेज गया। वहां इन्होंने इस्लाम धर्म स्वीकार कर लिया, इस वजह से इनको दोष मुक्त कर दिया गया। इनके दो पुत्र आज़म खां और अज़मत खां थे। आज़म ने १६६५ ई० में तमसा नदी के तट पर आज़मगढ़ नामक नगर बसाया और अजमत खां के नाम पर अज़मतगढ़। इस वंश का शासन इस क्षेत्र पर १७७२ तक रहा।

उत्तराधिकारी अभिमन्यु सिंह (दौलत खां), हरिबंश सिंह , विक्रमादित्य सिंह , आजम खां , इसके पश्चात यह अवध के शासन में तब तक रहा जब तक ईस्ट इंडिया कंपनी के अधीन नहीं हो गया । १८०१ में ईस्ट इंडिया कंपनी और अवध के नबाब के साथ हुए समझौते में आज़मगढ़ का काफी हिस्सा चला गया। १८२० में जिलों के बटवारे में गोपालपुर, निज़मबाद, अतरौलिया, देवगांव और माहुल परगने को जौनपुर में मिला दिया गया। १८३२ ई ० में इसको अलग जिले के रूप में पहचान मिली । १८५७ की क्रांति में इस क्षेत्र का प्रतिनिधित्व कुंवर सिंह ने किया था परन्तु अंग्रेजों के सैन्य शक्ति के आगे एक वर्ष से अधिक इसको स्वतंत्रता कायम नहीं रख सके । वर्तमान में यहाँ ७ तहसील, २4 ब्लॉक्स और 26 थाने हैं | शिक्षा के लिए ९६ महाविद्यालय भी हैं।